พ่ออายุ66ค่ะ มีอาการง่วงและนอนตลอดทั้งวันอ่อนเพลีย ไม่ทำอะไรเลยค่ะนอกจากนอนตลอดทั้งวัน มีโรคประจำตัวเป็นเบาหวาน เเละเคยรักษาโรคแอลกอฮอล์ลิซึ่มค่ะ อาการเเบบนี้เรียกว่าอะไรคะ
สวัสดีค่ะ งาน,หากในตอนกลางคืน มีอาการนอนไม่หลับ ก็อาจส่งผลทำให้มีอาการง่วงนอนในช่วงกลางวันได้ แต่หากกลางคืนนอนหลับได้ปกติ แต่ยังตงมีอาการง่วงนอนตลอดทั้งวัน อาจมีสาเหตุจาก- มีภาวะไทรอยด์ฮอร์โมนผิดปกติ โดยเฉพาะไทรอยด์ฮอร์โมนต่ำ ทำให้ร่างกายอ่อนเพลีย ง่วงนอนง่าย รวมถึงอาการอื่นๆ เช่น ท้องผูก มือเท้าเย็น ขี้หนาว ผมร่วง เป็นต้น- มีภาวะโลหิตจาง ซึ่งจะทำให้เหนื่อยง่าย เพลียง่าย จึงรู้สึกง่วงอยากนอนได้- มีโรคหยุดหายใจขณะหลับ ซึ่งมักจะมีอาการนอนกรนขณะหลับ มีอาการสะตุ้งตื่นเป็นระยะๆ ทำให้สมองได้รับออกซิเจนไปเลี้ยงไม่เพียงพอ เกิดอาการเพลียและง่วงนอนในช่วงกลางวัน- เป็นโรคลมหลับ (Narcolepsy) จะมีอาการง่วงนอนอย่างมากในช่วงเวลากลางวัน แต่เมื่อได้หลับ จะรู้สึกสดชื่นหลังจากการงีบหลับนั้น แล้วจะรู้สึกง่วงอีกครั้งในระยะเวลาไม่นาน นอกจากนี้ จะมีอาการวูบหลับ และกล้ามเนื้ออ่อนแรงอย่างกะทันหันได้ เมื่อมีการเปลี่ยนแปลงทางอารมณ์เฉียบพลัน และอาจมีอาการคล้ายผีอำ เห็นภาพหลอนในช่วงกึ่งหลับกึ่งตื่น รวมถึงไม่มีสมาธิ ปวดหัว ซึมเศร้า เป็นต้น- โรคทางสมอง เช่น สมองอักเสบ มีเนื้องอกในสมอง โรคหลอดเลือดในสมอง เป็นต้น แต่น่าจะมีอาการผิดปกติอื่นๆ ทางระบบประสาทร่วมด้วยส่วนการเป็นโรคเบาหวาน หากคุมระดับน้ำตาลได้ดี ก็ไม่น่ามีผลต่อการเกิดอาการง่วงนอนค่ะ ดังนั้น หากพ่อยังคงมีอาการง่วงนอนตลอดเวลา แนะนำควรไปพบแพทย์เฉพาะทางอายุกรรม เพื่อตรวจหาสาเหตุและรักษาค่ะ